cyanic-selkie/wikianc huggingface dataset:
শ্রীলঙ্কা জাতীয় ক্রিকেট দলের অধিনায়কদের তালিকা
অত্র নিবন্ধটি আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের পুরুষ, মহিলা ও যুব অধিনায়কদের তালিকা যারা আনুষ্ঠানিকভাবে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ২১ জুলাই, ১৯৮১ তারিখে শ্রীলঙ্কা দল আন্তর্জাতিক ক্রিকেট কাউন্সিলের পূর্ণাঙ্গ সদস্য হয়। এরপূর্বে ১৯৬৫ সাল থেকে দলটি আইসিসি’র সহযোগী সদস্যপদ লাভ করে। এরফলে দলটি সহযোগী সদস্যদের নিয়ে গড়া শীর্ষ পর্যায়ের একদিনের প্রতিযোগিতা আইসিসি ট্রফিতে অংশগ্রহণের সুযোগ পায়। ১৯৮১ সালে টেস্ট খেলার মর্যাদা লাভের অব্যহিত পরেই তৎকালীন নিষিদ্ধ ঘোষিত বর্ণবাদী দক্ষিণ আফ্রিকায় আরোসা শ্রীলঙ্কা নামে বিদ্রোহী খেলোয়াড় নিয়ে গড়া দল গমন করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ফলে সফরে অংশগ্রহণকারী সকল খেলোয়াড়কে আজীবনের জন্য ক্রিকেট খেলায় অংশগ্রহণে নিষিদ্ধ করা হয়। পরবর্তীতে অবশ্য তাদের উপর আরোপিত নিষেধাজ্ঞা প্রত্যাহার করা হয়।
একদিনের আন্তর্জাতিকে শ্রীলঙ্কার সেরা সাফল্য হিসেবে রয়েছে ক্রিকেট বিশ্বকাপের শিরোপা লাভ। ১৯৯৬ সালে অর্জুনা রানাতুঙ্গা’র নেতৃত্বাধীন দলটি চ্যাম্পিয়ন হয়।
টেস্ট অধিনায়ক
শ্রীলঙ্কা দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। ড্যাগার চিহ্নিত খেলোয়াড় সিরিজের একটি টেস্টে অধিনায়কত্ব করেছেন।
একদিনের আন্তর্জাতিক অধিনায়ক
একদিনের আন্তর্জাতিকে শ্রীলঙ্কা ক্রিকেট দলের পক্ষে কমপক্ষে একটি খেলায় অধিনায়কত্বকারী খেলোয়াড়ের তালিকা নিম্নে দেয়া হয়েছে। অর্জুনা রানাতুঙ্গা'র নেতৃত্বে ১৯৯৬ সালে দলটি ক্রিকেট বিশ্বকাপ জয় করে ও দলের সেরা সফলতা লাভ করে।
টুয়েন্টি২০ আন্তর্জাতিক অধিনায়ক
কমপক্ষে একটি টুয়েন্টি২০ আন্তর্জাতিকে অংশগ্রহণকারী শ্রীলঙ্কান অধিনায়কদের তালিকা নিম্নরূপ:-
আইসিসি ট্রফি
আইসিসি ট্রফি টেস্ট ক্রিকেট বহির্ভূত সদস্য দেশগুলোর প্রধান একদিনের প্রতিযোগিতা। টেস্ট মর্যাদা প্রাপ্তির পূর্বে শ্রীলঙ্কা এ প্রতিযোগিতায় অংশগ্রহণ করতো। নিম্নে শ্রীলঙ্কার পক্ষে অধিনায়কের দায়িত্বে নিয়োজিত ক্রিকেটারদের তালিকা দেয়া হলো:-
প্রবিষ্ট/বহির্গত
কম্পিউটার-সংক্রান্ত কর্মকাণ্ডে প্রবিষ্ট/বহির্গত পরিভাষা যুগল দিয়ে বহির্বিশ্বের (যেমন মানুষ) সাথে একটি তথ্য প্রক্রিয়াকারী ব্যবস্থার (যেমন কম্পিউটার যন্ত্রের) মধ্যকার যোগাযোগকে বোঝায়। কম্পিউটারে প্রদত্ত বা সরবরাহকৃত উপাত্ত বা সঙ্কেতকে প্রবিষ্ট উপাত্ত বলে এবং প্রক্রিয়াকরণ শেষে কম্পিউটার থেকে বেরিয়ে আসা উপাত্ত বা সঙ্কেতকে বহির্গত উপাত্ত বলে। এই দুই ধরনের উপাত্তের সাথে সংশ্লিষ্ট প্রক্রিয়াগুলিকে যথাক্রমে উপাত্ত প্রবিষ্টকরণ এবং উপাত্ত বহির্গমন বলা হয়। ইংরেজি ভাষায় এই দুই ধরনের উপাত্ত ও কর্মকাণ্ড উভয়কেই ইনপুট/আউটপুট বা সংক্ষেপে আই/ও (I/O) পরিভাষা যুগল দিয়ে নির্দেশ করা হয়।
বিভিন্ন ধরনের প্রবিষ্টকরণ যন্ত্র ও বহির্গমন যন্ত্র রয়েছে যেগুলি উপাত্ত প্রবিষ্টকরণ ও বহির্গমনের জন্য ব্যবহার করা হয়। যেমন, কিবোর্ড বা চাবিযন্ত্র, মাউস বা মূষিকযন্ত্র—এগুলি হল প্রবিষ্টকরণ যন্ত্র; অন্যদিকে মনিটর বা দৃশ্যমান পর্দাযন্ত্র, প্রিন্টার বা মুদ্রণযন্ত্র --- এগুলি হলে বহির্গমন যন্ত্র। আবার ব্যতিক্রমও আছে যেমন মডেম, নেটওয়ার্ক কার্ড এগুলো উপাত্ত প্রবিষ্টকরণ এবং বহির্গমন — দুই ধরনের কাজই সম্পাদন করে।
কোনও যন্ত্র প্রবিষ্টকরণভিত্তিক নাকি বহির্গমনভিত্তিক হবে তা নির্ভর করে দৃষ্টিভঙ্গির উপর। কিবোর্ড আর মাউস মানুষের প্রদত্ত নির্দেশ নেয় নাড়াচাড়া বা বোতাম চাপ দেয়ার উপর ভিত্তি করে। তাতে যে সংকেত কম্পিউটার গ্রহণ করে তা প্রথমে পরিবর্তিত হয়ে কম্পিউটারের ভাষায় রূপান্তরিত হয় এবং কম্পিউটার তা বুঝে নেয়। একইভাবে মনিটর, প্রিন্টার প্রভৃতি যন্ত্রগুলি কম্পিউটার থেকে বহির্গত সংকেতগুলো গ্রহণ করে এবং মানুষ বোঝার মত করে তা দেখায়। তাই একজন কম্পিউটার ব্যবহারকারীর দৃষ্টিতে কোন কিছু মনিটরের পর্দায় পড়া মানে প্রবিষ্ট উপাত্ত গ্রহণ করা। এইধরনের কম্পিউটার এবং মানুষের কার্যপ্রণালীগুলোকে মানুষ-কম্পিউটার আন্তঃক্রিয়া হিসেবে চিহ্নিত করা হয়।
কম্পিউটার স্থাপত্যে, কেন্দ্রীয় প্রক্রিয়াকরণ যন্ত্রাংশ (সিপিইউ) আর প্রধান স্মৃতি (মেমোরি) হল কম্পিউটারের মস্তিষ্ক যেখানে সিপিইউ স্বতন্ত্র নির্দেশনায় সরাসরি তথ্য "পড়ে" (রিড) বা "লেখে" (রাইট)। যেকোনও তথ্য যা কম্পিউটারের সিপিইউ আর প্রধান মেমোরির সমন্বয় থেকে আসে বা যায় তাকেও প্রবিষ্ট/বহির্গত বলে ধরা হয়। যেমন ডিস্ক ড্রাইভ থেকে তথ্য পড়া।
আন্তঃসংযোগ
প্রক্রিয়াকরণ যন্ত্র যখন কোন প্রবিষ্ট/বহির্গত যন্ত্র চালায় তখন তার একটি আন্তঃসংযোগের প্রয়োজন হয় যা প্রবিষ্ট/বহির্গত আন্তঃসংযোগ নামে পরিচিত। প্রক্রিয়াকরণ যন্ত্র প্রত্যেকটি যন্ত্রকে একটি করে ঠিকানা দিয়ে চিহ্নিত করে। সুতরাং প্রবিষ্ট/বহির্গত আন্তঃসংযোগকে সেই ঠিকানা বুঝার জন্য প্রয়োজনীয় যুক্তি (কোড) থাকতে হবে। আন্তঃসংযোগটিকে প্রয়োজনীয় নির্দেশগুলো (ব্যস্ত, তৈরি এবং অপেক্ষা করুন ইত্যাদি) বোঝার ক্ষমতা এবং প্রক্রিয়াকরণ যন্ত্রের সাথে যোগাযোগ থাকতে হবে। যদি বিভিন্ন ধরনের তথ্য বিন্যাস থাকে তা রূপান্তরের ক্ষমতা আন্তঃসংযোগে থাকতে হয় যেমন সমান্তরাল সংযোগ (প্যারালাল) থেকে পর্যায়ক্রমিক সংযোগ (সিরিয়াল)। প্রক্রিয়াকরণ যন্ত্র দ্বারা আন্তঃসংযোগটি ব্যাহত করা এবং সংশ্লিষ্ট সংখ্যাগুলোকে পরবর্তীতে আরো যাতে প্রক্রিয়াকরণ করা যায় তার প্রয়োজনীয় ব্যবস্থা থাকতে হবে।
আবুল কালাম (বীর প্রতীক)
একই নামের অন্যান্য ব্যক্তিবর্গের জন্য দেখুন আবুল কালাম
প্রবিষ্ট/বহির্গত
উচ্চ-স্তরে বাস্তবায়ন
উচ্চ স্তরের অপারেটিং সিস্টেম এবং প্রোগ্রামিং সহজ করার জন্য আলাদা আরো পৃথক আই/ও ধারণা রয়েছে। উদাহরণ হিসেবে বলা যায়, বেশির ভাগ অপরেটিং সিস্টেম এপ্লিকেশন প্রোগ্রামগুলোকে ফাইলের ধারণার অংশ হিসেবে দেয়। সি এবং সি++ প্রোগ্রামিং ভাষাগুলো, এবং ইউনিক্স সিস্টেমের অপারেটিং সিস্টেমগুলো, প্রথাগতভাবে ফাইল এবং ডিভাইসগুলোকে দেখায় যেগুলো রিড এবং রাইট করা যায়, কখনো কখনো দুটোই। সি প্রোগ্রামিং মানের লাইব্রেরি ইনপুট এবং আউটপুটের জন্য কার্য সম্পাদনের জন্য নিজের মত করে ধারা তৈরি করতে দেয়।
এএলজিওএল ৬৮ প্রোগ্রামিং ভাষার আলোকে, ইনপুট এবং আউটপুট সুবিধাকে একত্রে ট্রান্সপুট (transput) নামে নির্দেশ করা হয়। এএলজিওএল ৬৮ ট্রান্সপুট লাইব্রেরি এই সমস্ত মানের ফাইল/ডিভাইসগুলোকে চিহ্নিত করতে পারে:,  ,   এবং
আবুল কালাম (বীর প্রতীক)
আবুল কালাম (জন্ম: অজানা - মৃত্যু: ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
প্রবিষ্ট/বহির্গত
উচ্চ-স্তরে বাস্তবায়ন
অন্য আরেকটি বিকল্প প্রাথমিক কার্য ব্যবস্থা রয়েছে যা আই/ও monad হিসেবে জানা যায়। এটি প্রোগ্রামকে অনুমতি দেয় আই/ও কে ব্যাখ্যা করতে আর তা করা হয় প্রোগ্রামের বাইরে। এটি উল্লেখ্যযোগ্য কারণ আই/ও কার্যাবলি অন্য প্রোগ্রামিং ভাষাগুলোতে পার্শ্ব প্রতিক্রিয়া সৃষ্টি করতে পারে কিন্তু যেগুলো একেবারে বিশুদ্ধ কার্যক্ষম প্রোগ্রামিং সেগুলোর জন্য এটা হতে পারে খুবই ব্যবহারিক।
আবুল কালাম (বীর প্রতীক)
জন্ম ও শিক্ষাজীবন
আবুল কালামের জন্ম নোয়াখালী জেলার বেগমগঞ্জ উপজেলার রসুলপুর ইউনিয়নের লতিফপুর গ্রামে। তার বাবার নাম আফজাল আলী এবং মায়ের নাম সালেহা খাতুন। তার স্ত্রীর নাম জাকিয়া খাতুন। তাদের তিন মেয়ে, ছয় ছেলে।
কর্মজীবন
১৯৭১ সালে আবুল কালাম কর্মরত ছিলেন দিনাজপুর ইপিআর সেক্টর হেডকোয়ার্টার্সে। তাদের হেডকোয়ার্টার ছিল কুঠিবাড়িতে। ২৬ মার্চ খুব ভোরে তারা ঢাকার খবর পেয়ে যান। সে সময় সেক্টর হেডকোয়ার্টার্সে বাঙালি কোনো কর্মকর্তা, এমনকি সেক্টর সুবেদার মেজরও উপস্থিত ছিলেন না। ২৮ মার্চ পাকিস্তান সেনাবাহিনী কুঠিবাড়িতে গোলাবর্ষণ শুরু করে। তখন আবুল কালাম বেশ সাহসী ভূমিকা পালন করেন। তারা হাবিলদার ভুলু মিয়ার নেতৃত্বে বিদ্রোহ করে পাকিস্তানি অবস্থানে পাল্টা গোলাবর্ষণ করেন। ১৩ এপ্রিল পর্যন্ত তারা দিনাজপুর শহর শত্রুমুক্ত রাখতে সক্ষম হন। পরে পশ্চাদপসরণ করে ডালিমগাঁও নামক স্থানে অবস্থান নেন। সেখানে ক্যাম্প স্থাপন করে তারা পাকিস্তান সেনাবাহিনীর সঙ্গে বিভিন্ন স্থানে খণ্ড খণ্ড যুদ্ধ করেন। এসব যুদ্ধে পাকিস্তানিদের ব্যাপক ক্ষয়ক্ষতি হয়। এরপর তারা আশ্রয় নেন ভারতে।
প্রবিষ্ট/বহির্গত
পোর্ট ম্যাপড আই/ও
বিশেষ নির্দেশনাগুলো পোর্ট ম্যাপড আই/ও তেও ব্যবহার হয়ে থাকে। সাধারণ বৈশিষ্ট্য হিসেবে একটা বা তার অধিক পোর্ট কোন ডিভাইসের জন্য বরাদ্দ করা হয়। সাধারণ নির্দেশাবলীর থেকে পোর্টের সংখ্যাগুলো আলাদাভাবে চিহ্নিত করা হয়ে থাকে।
প্রজাপতির দেহ এবং ডানার অংশের নির্দেশিকা
এই পাতাটি তে প্রজাপতির দেহ এবং ডানার অংশ বিষয়ক যে শব্দগুলি লেপিডপ্টেরিস্টরা ব্যবহার করে থাকেন যেগুলির বিষদ বিবরণ দেওয়া হল।
রোমান মুর্তাজায়েভ
রোমান ভালেরিভিচ মুর্তাজায়েভ (Роман Валерьевич Муртазаев; জন্ম: ১০ সেপ্টেম্বর ১৯৯৩) হলেন একজন কাজাখস্তানী ফুটবলার, যিনি সর্বশেষ আস্তানা এবং কাজাখস্তানের জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।
মজলিন ব্রুগু
মজলিন ব্রুগু (জন্ম ১৯ মে ১৯৭৪) একজন আলবেনীয় রাজনীতিবিদ। তিনি ২০১২-২০১৩ পর্যন্ত ইউরোপীয় ইন্টিগ্রেশন মন্ত্রী ও সরকারের মুখপাত্র হিসেবে কর্মরত ছিলেন বেরিশা মন্ত্রিসভায়। ২০০৫ সাল থেকে ২০১৭ সাল পর্যন্ত তিরানা কাউন্টির প্রতিনিধিত্বকারী আলবেনীয় সংসদ সদস্য, তিনি জানুয়ারী ২০১৯ সাল থেকে আঞ্চলিক সহযোগিতা কাউন্সিলের মহাসচিব।
শিক্ষা
ব্রুগু ১৯৯৬ সালে তিরানা বিশ্ববিদ্যালয়ে সামাজিক বিজ্ঞানে স্নাতক ডিগ্রি অর্জন করেন। পরের বছর তিনি মন্ট্রিয়েল (কানাডা), ওসলো (নরওয়ে) এবং ফ্রাঙ্কফুর্ট (জার্মানি) একজন পরিদর্শনকারী ছাত্রী ছিলেন।
২০০৩ সালে তিরানা বিশ্ববিদ্যালয়ে তিনি সোশ্যাল পলিসিতে মাস্টার্স ডিগ্রি অর্জন করেন। ইতালির আরবিনো বিশ্ববিদ্যালয় থেকে তিন পিএইচডি ডিগ্রী লাভ করেন। তার থিসিসটির নাম হল "সাংস্কৃতিক ঘটনা এবং আদর্শগত প্রক্রিয়া সমাজবিজ্ঞান"।
কর্মজীবন
১৯৯৬ থেকে ২০০৭ সাল পর্যন্ত তিনি তিরানা বিশ্ববিদ্যালয়ের সমাজবিজ্ঞান অনুষদে ফুল টাইম লেকচারার হিসাবে কাজ করেন।
ছাত্রা থাকাকালীন, তিনি তার টিভি মিডিয়া অভিজ্ঞতা শুরু করেন, প্রথমে অনুবাদক হিসাবে, তারপর ন্যাশনাল অালবানিয়ান টেলিভিশনে উপস্থাপিকা এবং সাংবাদিক হিসেবে। ২০০৪ সালে তিনি ডেমোক্র্যাটিক পার্টির রাজনৈতিক ওরিয়েন্টেশন কমিটিতে সামাজিক নীতির সমন্বয়কারী হিসেবে নিযুক্ত হন। তারপর তিনি এপ্রিল ২০০৪-এ জাতীয় পরিষদের সদস্য হয়ে ওঠেন। ২০০৫ সালের সাধারণ নির্বাচনের সময় তিনি তিরানার প্রতিনিধিত্বকারী সংসদ প্রার্থী হিসাবে ঘোষিত হন।
আইনি প্রস্তাব
ইইউআই এবং মানবাধিকার সুরক্ষা বিষয়ে ব্যক্তিগত প্রধান আইন প্রণয়নের উদ্যোগ (৭টি আইনি কাজ প্রণয়ন)।
জানুয়ারি ২০১৪-এ, আইন কমিশনে, ব্রুগু (অালবেনীয়) নাগরিক কোড সংশোধনী প্রস্তাব রাখেন, যা অনলাইন মিডিয়া, ওয়েবসাইট এবং সামাজিক নেটওয়ার্কগুলির প্রশাসকদের বাধ্য করবে, দর্শকদের মন্তব্যকে সেন্সর করতে "নারীর গৌরব, ব্যক্তিত্ব এবং ছবির প্রতি আক্রমণাত্মক হওয়ার কারণে।"
প্রকাশনা
“ইউরোপ, পিছনে এবং সামনে,” ২০১৪;
“গার্হস্থ্য সহিংসতার উপর মিডিয়া পর্যবেক্ষণ, সহরচয়িতা ২৯৯৩, -২০০৪;
“জেন্ডার ভিত্তিক সহিংসতা মোকাবেলার বিচারক এবং প্রসিকিউটরদের জন্য ম্যানুয়াল”;
“আলবেনিয়ায় শিশু পাচার ", সহরচয়িতা ২০০৫;
“সামাজিক বিজ্ঞান গবেষণা পদ্ধতি”, সহরচয়িতা, ২০০৩
নিখিল ভারত মুসলিম লীগের সভাপতিদের তালিকা
নিখিল ভারত মুসলিম লীগ (মুসলিম লীগ নামে জনপ্রিয়) একটি রাজনৈতিক দল যা ১৯০৬ সালে ব্রিটিশ ভারতে প্রতিষ্ঠিত হয়েছিল। দলের প্রথম অধিবেশন ১৯০৭ সালে করাচিতে অনুষ্ঠিত হয়। মোহাম্মদ আলী জিন্নাহ ১৯১৩ সালে লীগে যোগ দেন। ১৯২৭ সালে যৌথ নির্বাচকমণ্ডলীর ইস্যুতে লীগ দুটি উপদলে বিভক্ত হয়। যারা যৌথ ভোটারদের সমর্থন করেছিল তাদের নেতৃত্বে ছিলেন মোহাম্মদ আলী জিন্নাহ (জিন্নাহ লীগ নামে পরিচিত) এবং যারা বিরোধিতা করেছিলেন তাদের নেতৃত্বে ছিলেন স্যার মুহাম্মদ শফি (শফি লীগ)। ১৯৩১ সালে মোহাম্মদ আলী জিন্নাহ রাজনীতি ত্যাগ করে লন্ডনে চলে গেলে দলটি আবার দুই ভাগে বিভক্ত হয়। দুটি উপদলের নেতৃত্বে ছিলেন আবদুল আজিজ ও হাফিজ হিদায়াত। ১৯৩৪ সালে জিন্নাহ ভারতে ফিরে এলে দুটি দল আবার একীভূত হয়‌। শেষ অধিবেশন ১৯৪৩ সালে করাচিতে অনুষ্ঠিত হয়েছিল এবং মোহাম্মদ আলী জিন্নাহ এর সভাপতিত্ব করেছিলেন।
স্বয়ংক্রিয় রাইফেল
থাম্ব| প্রথম বিশ্বযুদ্ধের সময় ফ্রান্সে ব্রাউনিং স্বয়ংক্রিয় রাইফেল সহ ২য় লে. ভ্যাল ব্রাউনিং স্বয়ংক্রিয় রাইফেল হল এক ধরনের অটোলোডিং রাইফেল যা সম্পূর্ণ স্বয়ংক্রিয় ফায়ার করতে সক্ষম। স্বয়ংক্রিয় রাইফেলগুলি সাধারণত নির্বাচন-ফায়ার অস্ত্র যা আধা-স্বয়ংক্রিয় এবং স্বয়ংক্রিয় ফায়ারিং মোডে ফায়ার করতে সক্ষম (কিছু স্বয়ংক্রিয় রাইফেলও ব্রাশ-ফায়ার করতে সক্ষম)। স্বয়ংক্রিয় রাইফেলগুলিকে আধা-স্বয়ংক্রিয় রাইফেল থেকে আলাদা করা হয় কেননা এটি একবার ট্রিগার টানলে পরপর একাধিক গুলি চালাতে ক্ষমতা। বেশিরভাগ স্বয়ংক্রিয় রাইফেলগুলিকে আরও উপশ্রেণিভুক্ত করা হয় যুদ্ধ রাইফেল বা অ্যাসল্ট রাইফেল হিসাবে।
আহকাম
আহকাম (aḥkām, أحكام "বিধান", হুকুমের (ḥukm) বহুবচন (حُكْم) একটি ইসলামিক শব্দ, যার বিভিন্ন অর্থ রয়েছে। কুরআনে হুকুম শব্দটি সালিশ, রায়, কর্তৃত্ব বা আল্লাহ'র ইচ্ছাকে বোঝাতে বিভিন্নভাবে ব্যবহৃত হয়। প্রাথমিক ইসলামী আমলে খাওয়ারিজরা ঘোষণার মাধ্যমে রাজনৈতিক ধারণা দিয়েছিলেন যে, তারা কেবলমাত্র আল্লাহ'র হুকুমকেই (حُكْمُ اللّهِ) গ্রহণ করবেন। ইসলামিক ইতিহাস চলাকালীন এই শব্দটি নতুন অর্থ অর্জন করেছিল, যা পার্থিব কার্যনির্বাহী ক্ষমতা বা আদালতের সিদ্ধান্ত উল্লেখ করতে ব্যবহৃত হচ্ছে। বহুবচনে আহকাম সাধারণত কুরআনের নির্দিষ্ট বিধিবিধানকে অথবা ফিকহে্র পদ্ধতি ব্যবহার করে প্রাপ্ত আইনী রায়সমূহকে বোঝায়। শরিয়াহ্ বিধি পাঁচটি বিভাগের একটির মধ্যে পড়ে যা "পাঁচটি বিধান" (আল-আহকাম আল-খামসা) হিসাবে পরিচিত: বাধ্যতামূলক (ওয়াজিব), সুপারিশ (মুস্তাহাব), নিরপেক্ষ (মুবাহ্), নিন্দনীয় (মাকরুহ্) এবং নিষিদ্ধ (হারাম)। ইসলামের পণ্ডিত জোসেফ শ্যাচটের মতে, বিভাগগুলি মুহাম্মদের (সাঃ) সময়ের কমপক্ষে দুই শতাব্দী পরে বিকাশিত করা হয়েছিলো।
বিধানের প্রকারভেদ
শরিয়াহ্ বিধিগুলি পাঁচটি বিভাগের একটিতে পড়ে যা "পাঁচটি বিধান" (الأحكام الخمسة, আল-আহকাম আল-খামসা) হিসাবে পরিচিত:
নিষিদ্ধ কাজ করা বা বাধ্যতামূলক উপাসনাগুলো না করা পাপ বা অপরাধ। নিন্দনীয় কাজগুলি এড়ানো উচিত, তবে ইসলামী আহকামে সেগুলিকে পাপী বা শাস্তিযোগ্য বলে বিবেচনা করা হয় না। নিন্দনীয় কাজ এড়ানো এবং সুপারিশকৃত কর্ম সম্পাদন করা পরকালের জীবনে পুরষ্কারের বিষয় হিসাবে ধরা হয়, তবে অনুমোদিত কাজকে কিছু কিছু ক্ষেত্রে মুবাহ বেলে রায় দেয়া হলেও ওই সব কাজে আল্লাহর রায় জড়িত থাকে না।
নকল দাঁত
কিন্তু প্রশ্নটি হলো, বয়স হলে চুল পাকার মতো দাঁতও পড়বে, এটাই স্বাভাবিক। না হয় দেখতেই একটু খারাপ লাগে, তাই বলে আরেকটা কৃত্রিম দাঁত লাগানো কি জরুরি?
আহকাম
সাধারণ বিবেচ্য বিষয়
আক্ষরিক অর্থে "আহকাম" ইসলামিক আইনের বিধানের অর্থ বহন করে। সুতরাং, আহকাম হলো হুকুম (বিধি) শব্দের বহুবচন রূপ যার অর্থ নিয়ম, আদেশ, রায়, অনুজ্ঞা, বিধান এবং ফরমান। এই বিধান যেকোনও প্রকারের নিয়ম বা বিধান হতে পারে; এটি অনুমোদন হোক বা প্রত্যাখ্যান হোক না কেন, এটি অন্যটিকে আদেশ দেওয়ার নির্দেশ দেয়। আপনি বলতে পারেন যে রমজানের চাঁদ উঠছে; প্রযুক্তিগতভাবে এটি ইসলামী আইনের একটি নিয়ম হিসাবে বিবেচিত হয়। আমিদী (১১৩১-১২৩৪) ফিকহের প্রমাণসমূহ এবং শরীয়তের আহকাম সম্পর্কিত যে ইঙ্গিতগুলি প্রদান করে তা বিজ্ঞান হিসাবে আদিল্লাহকে ব্যাখ্যা করে। আহকাম শব্দটি চারটি মৌলিক উপাদান নিয়ে গঠিত। এই উপাদানগুলি হলো - হাকিম (বিচারক), মাহকুম আলাইহি (বিষয়), মাহকুম ফিহ (মুকাল্লাফের আইন) এবং হুকুম (বিধান)।
নকল দাঁত
হ্যাঁ, জরুরি। কেননা দাঁতের কাজ কেবল সৌন্দর্য বর্ধন নয়। চমৎকার হাসি উপহার দেওয়া ছাড়াও আরও কিছু গুরুত্বপূর্ণ কাজ আছে। যেমন পরিপাকের প্রাথমিক কাজ শুরু হয় মুখেই—দাঁত ও লালারসের মাধ্যমে। দাঁতের সাহায্যেই খাবার চূর্ণ করে পিষে মণ্ড আকারে পাকস্থলীতে পাঠাই আমরা, যাতে করে পাকরস সহজে একে হজম করতে পারে। দ্বিতীয়ত, দাঁত কথা বলতে বা ধ্বনির উচ্চারণে সাহায্য করে। দাঁত না থাকলে মুখের পেশিগুলো ঢিলে হয়ে যায়, ফলে আপনাকে দেখতে বুড়ো লাগে। আবার একটি দাঁত অনুপস্থিত থাকলে মুখের স্বাভাবিক বিন্যাস নষ্ট হয়, ফলে অন্য দাঁতগুলোর গঠন নড়বড়ে ও অবিন্যস্ত হয়ে যায়। এই সবকিছুর জন্য দাঁত পড়ে গেলে কৃত্রিম দাঁত লাগিয়ে নেওয়াই বুদ্ধিমানের কাজ।
এখন জেনে নিন কৃত্রিম দাঁত আছে কত ধরনের।
১. কৃত্রিম দাঁত খুলে আবার লাগানো যায়—এগুলোকে আমরা বলি ডেনচার। ফ্লেক্সিবল ডেনচার ব্যবহারে আরাম ও সুবিধামতো খোলা ও পরা যায়।
২. কৃত্রিম দাঁত পোরসেলিন ক্রাউন ব্রিজের মতো কমিয়ে পাশের দাঁতের সঙ্গে সংযুক্ত করে স্বাভাবিক রঙের সঙ্গে মিলিয়ে দেওয়া হয়, ফলে বোঝার কোনো উপায় থাকে না যে এটা কৃত্রিম দাঁত।
এরপর এসেছে আধুনিক ডেন্টাল ইমপ্লান্টের মাধ্যমে স্থায়ীভাবে ওই স্থানে একটি দাঁত প্রতিস্থাপন করা, যা খোলা ও পরা লাগে না।
কৃত্রিম দাঁত লাগানোর পর যা হতে পারে
কৃত্রিম দাঁত লাগানোর পর প্রথম প্রথম একটু অস্বস্তি হতে পারে। মুখের ভেতরটা বেশ অস্বাভাবিক লাগতে পারে। দু-এক দিন লাগানো ও খোলার পর একটু জ্বালা বা ঘায়ের মতোও হতে পারে। লালা নিঃসরণ বেড়ে যেতে পারে অত্যধিক। এসব সমস্যা সাময়িক। কয়েক দিন পরই আপনি অভ্যস্ত হয়ে যাবেন।
কৃত্রিম দাঁতেরও যত্ন চাই
আপনার স্বাভাবিক দাঁতের মতো নকল দাঁতটিরও যথাযথ যত্ন দরকার। সাধারণ দাঁতের মতো এই দাঁতকেও নিয়মিত ব্রাশ করুন। ব্রাশ করার জন্য নরম শলাকার টুথ ব্রাশ ব্যবহার করুন। টুথপেস্টের চেয়ে এগুলো তরল হাত পরিষ্কারক সাবান বা ডিশ ওয়াশিং লিকুইড দিয়ে পরিষ্কার করা ভালো। প্রতিদিন রাতে ব্রাশ করা ছাড়াও প্রতিবার খাওয়ার পর খুলে বেশি পানি দিয়ে ধুয়ে নিন। এগুলো প্লাস্টিকের মোল্ডে তৈরি বলে অল্প আঘাতেই ভেঙে যেতে পারে। তাই সাবধানে ধরুন। নিজে নিজে জোর করে বাঁকানো বা সোজা করার চেষ্টা করবেন না। সব সময় যে নকল দাঁত খুলে ঘুমাতে হবে এমন কোনো কথা নেই। তবে খুলে রেখে ঘুমালে মুখের একটা বিশ্রাম হয়। দাঁত খুলে পরিষ্কার পানির মধ্যে ডুবিয়ে রাখতে হবে। দাঁত রাখার দ্রবণও পাওয়া যায়। কখনোই গরম পানিতে রাখা যাবে না।
আহকাম
জরুরি অবস্থা
কিছু বিশেষ অবস্থার পরিপ্রেক্ষিতে ধর্মীয় বিধিগুলি শিথিল করা যেতে পারে। উদাহরণস্বরূপ: যদিও রমজানে মুসলমানদের রোজা রাখা আবশ্যক, এটি গ্রহণযোগ্য নয় তবে পরামর্শ একজন অসুস্থ লোকের রোজা ভাঙ্গার জন্য যদি উপবাস তার অসুস্থতাকে আরও খারাপ করে দেয়।
ফতোয়া
এটি ফতোয়া অনুরূপ তবে ফতোয়া থেকে পৃথক।
উত্তরবঙ্গ এক্সপ্রেস
১৩১৪৭/৪৮ শিয়ালদহ-বামনহাট উত্তরবঙ্গ এক্সপ্রেসটি ভারতীয় রেলের পূর্ব রেল অঞ্চলের অন্তর্গত একটি এক্সপ্রেস ট্রেন, যা ভারতের শিয়ালদহ ও বামনহাটের মধ্যে চলাচল করে।
এটি পশ্চিমবঙ্গ রাজ্যে শিয়ালদা থেকে বামনহাট পর্যন্ত ১৩১৪৭ নং ট্রেন এবং বিপরীত অভিমুখে ১৩১৪৮ নং ট্রেন হিসাবে পরিচালনা করা হয়।
কোচ
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসে বর্তমানে ১ টি এসি ২ টিয়ার, ১ টি এসি ৩ টিয়ার, ৯ টি স্লিপার ক্লাস, ৪  টি সাধারণ অনারক্ষিত এবং ২ টি এসএলআর (সিটিং কাম লাগেজ রেক) কোচ রয়েছে। এটিতে কোন প্যান্ট্রি গাড়ি নেই।
ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচের বিন্যাস সংশোধন করা যেতে পারে।
পথ
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসের গুরুত্বপূর্ণ বিরতিস্থলসমূহ:
আল কানতারা মসজিদ
ইতিহাস
মসজিদটি ১৯ শতকের মাঝামাঝি সময়ে শরিফ আব্দুল মুত্তালিব ইবনে গালিবের শাসনামলে নির্মিত হয়েছিল বলে জানা যায়। তখন তায়েফ ছিল উসমানীয় সাম্রাজ্যের হাবেশ ইয়ালেট-এর অংশ। মসজিদটির নাম মসজিদ আল মাদহোন এটি "আল-মাদহোন" পর্বতের নাম থেকে এসেছে।.
পটভূমি
তায়েফের উপজাতীয় নেতারা এবং বাসিন্দারা নবি মুহাম্মদের ধর্মীয় বার্তা প্রত্যাখ্যান করার পর তারা তাদের সন্তানদের নির্দেশ দিয়েছিল তাকে (নবি) এবং যায়েদ ইবনে হারেসা-এর দিকে পাথর ছুঁড়ে মারতে। নবি মুহাম্মাদ এবং জায়েদ উভয়েই গুরুতর আহত হন এবং এর ফলে রক্তপাত শুরু হয়। একবার তায়েফের দেয়ালের বাইরে মুহাম্মদ প্রায় ভেঙে পড়েছিলেন।
কিছুদূর যাওয়ার পর তারা উতাবা ও শায়বার একটি বাগানে থামল। বাগানের মালিকরা মুহাম্মাদকে মক্কায় নির্যাতিত হতে দেখেছিল এবং এই উপলক্ষে তারা তাদের শহরবাসীর প্রতি কিছুটা সহানুভূতি অনুভব করেছিল। বাগানের মালিকরা আদ্দাস নামে একজন ক্রীতদাসকে পাঠিয়েছিলেন। সে ছিলএকজন যুবক খ্রিস্টান ছেলে। সে নবি মুহাম্মাদকে তার কুঁড়েঘরে নিয়ে গিয়েছিল। তার ক্ষতগুলি যত্নের সাথে ঢেকেছিল এবং তাকে বিশ্রাম ও সুস্থ হতে দেয় যতক্ষণ না নবি মুহাম্মদ তায়েফ এবং মক্কার মধ্যবর্তী রুক্ষ ভূখণ্ড জুড়ে তার যাত্রা শুরু করার জন্য যথেষ্ট শক্তিশালী বোধ করেন।
মিজি জাতি
মিজি জাতি, যারা সাজোলাং এবং দামাই নামেও পরিচিত, তারা পশ্চিম কামেং, পূর্ব কামেং এবং ভারতের অরুণাচল প্রদেশের কুরুং কুমেয়ের একটি ক্ষুদ্র অঞ্চলে বসবাস করে। তাদের জনসংখ্যা ৩৭,০০০। তাদের আসামের সীমান্তবর্তী উপ-হিমালয় পাহাড়ের নিম্ন অংশের কাছে দেখতে পাওয়া যায়; তারা সাজলং ভাষায় কথা বলে। মিজি শব্দটি দুটি স্বতন্ত্র শব্দ থেকে এসেছে, সেদুটি হল মাই এবং জি। ১) মাই অর্থ আগুন এবং ২) জি অর্থ দাতা। প্রাক-ঐতিহাসিক সময়কালে,সাজোলাং / দামাই জাতির মানুষ আকা (হরুসো) সম্প্রদায়কে সহৃদয়তার সঙ্গে সাহায্য করার জন্য এই শব্দ/নামটি তৈরি হয়েছিল।
পোষাক
থাম্ব| [[পূর্ব কামেং জেলা|পূর্ব কামেংয়ের এক যুবতী মিজি মেয়ে]] থাম্ব| মিজি নারী মিজি মহিলাদের ঐতিহ্যবাহী পোশাক হল গোড়ালি পর্যন্ত দৈর্ঘ্যের সাদা একটি পোশাকের সাথে একটি সুন্দর সজ্জিত লাল জ্যাকেট। মিজি লোকেরা রৌপ্য অলঙ্কার এবং কাচ / পিতল ভিত্তিক নেকলেস পরে, ভারতের অরুণাচল প্রদেশের সংখ্যাগরিষ্ঠ অন্যান্য উপজাতির অলঙ্কারের ধরণ থেকে তা আলাদা। দেশীয় প্রসাধনী পাইন রজন এবং কয়লা দিয়ে তৈরি করা হয় (বিশেষ করে বিয়ের অনুষ্ঠানের সময়)। মিজি সম্প্রদায়ের ঐতিহ্যবাহী পোশাক হল ১) গ্রি জা (সুতির কাপড়), ২) আলঙ্কারিক পুঁতি, ৩) রূপালী/বাঁশের মুকুট, ৪) গিচিন থায় (লাল রঙের দীর্ঘ সুতির কাপড়, যা বেল্ট হিসাবে কাজ করে), ৫) ওয়াইচিন (তলোয়ার), ৬) লাই লো (পায়ের নীচের অংশ ঢেকে রাখার জন্য সুতির কাপড়), ৭) লাই ড্রংক (লাই লো অক্ষত রাখার জন্য আলঙ্কারিক পুঁতি), এবং নেকলেস, চুড়ি ও কানের দুল সহ অন্যান্য অলঙ্কার।
ধর্ম
বেশিরভাগ মিজিই সর্বপ্রাণবাদের অনুসারী, যদিও কয়েকজন খ্রিস্টধর্ম গ্রহণ করেছে। মিজিরা একটি স্বতন্ত্র ধর্ম পালন করে যা সম্পূর্ণরূপে প্রকৃতি এবং ঈশ্বরের উপর নির্ভর করে (প্রকৃতি হল ঈশ্বরের প্রতিরূপ); মিজিরা বিশ্বাস করে যে, ঈশ্বর প্রকৃতির প্রতিটি দিকে,- যেমন গাছ, জলের উৎস এবং এমনকি পাথরের মধ্যেও বিরাজ করেন। প্রতি ১৫ই অক্টোবর মিজিদের প্রধান উৎসব হিসাবে চিনদাং পালিত হয়। এটি পালন করে পূর্ব কামেং জেলার লাদা সার্কেল, কুরুং কুমেই জেলার সারলি অঞ্চল এবং পশ্চিম কামেং জেলার নাফরা এবং বোমডিলা উপ-বিভাগে বসবাসকারী মানুষ। এছাড়াও আসাম-অরুণাচল সীমান্তের শহর সেসা এবং ভালুকপংয়ের কিছু মানুষও এটি পালন করে, যারা কিছু সময় আগে আরও ভাল সুযোগ সুবিধা অধিগত করার জন্য সেখানে বসতি স্থাপন করেছিল। সাংস্কৃতিক এবং ভাষাগতভাবে, মিজি এবং হ্রুসো আকা একটি একজাতীয় গোষ্ঠী গঠন করেছে। তাদের পূর্বপুরুষদের বোর (রোবো), বা তানিদের ভাই বলা হয়, যেমন নাইশি, আপাটানিস, ট্যাগিনস, গ্যালোস এবং আদিস। এদের সাধারণ বৈশিষ্ট্যগুলি একই রকম হলেও এরা নিজেদের মধ্যে স্বতন্ত্র। রোবো বড় ভাই এবং নাইবো (তানি) ছোট ভাই, এবং তারা প্রকৃতই ভাই, যারা একই পিতা থেকে জন্ম লাভ করেছিল।
শ্রেণীবিভাগ
মিজি বা সাজোলাংদের তিনটি শ্রেণীতে ভাগ করা হয়েছে :
পশ্চিম মিজি
পশ্চিম কামেং জেলার বোমডিলা -নাফরা বিভাগে বসবাসকারী মিজিরা পশ্চিম মিজি হিসাবে স্বীকৃত।
পূর্ব মিজি
এরা পূর্ব কামেং জেলার লাদা-বানা এলাকা দখল করে আছে। সেখানে আকাদের সাথে সমন্বয়পূর্ণ গোষ্ঠীর একটি বড় অংশ দেখতে পাওয়া যায়। এটি তাদের সহধর্মী এবং তুলনামূলকভাবে বৃহত্তর উপজাতি নাইশি। পূর্ব মিজিদের সঙ্গে তাদের পশ্চিমীদের ভাষার শব্দভান্ডারের ক্ষেত্রে সামান্য বৈপরীত্য আছে এবং একসাথে তারা বৃহত্তর সাজোলাং গোষ্ঠী তৈরি করে।
উত্তর মিজি
তৃতীয়টি হল সবচেয়ে দুর্বল এবং অজানা গোষ্ঠী যারা বাংরু নামে পরিচিত, চীনে এদের বেংরু নামেও ডাকা হয়। এই গোষ্ঠীর উপর খুব বেশি গবেষণা করা হয়নি এবং উপজাতিটি একেবারেই বিচ্ছিন্নভাবে বাস করে। এই দলগুলিকে প্রধানত সার্লি সার্কেল এবং কুরুং কুমে জেলা সংলগ্ন গ্রামগুলিতে দেখতে পাওয়া যায়। গবেষকরা আরও দাবি করেছেন যে এই একই লোক চীনের শানান প্রিফেকচারের লংজি কাউন্টিতেও পাওয়া যায়, যেখানে তাদের বৃহত্তর লোবা জাতিসত্তার অধীনে শ্রেণীবদ্ধ করা হয়েছে। থাম্ব| [[লোভা|বেংরু উপজাতির একটি বলিদান বেদি]]
সুজাউদ্দিন খান
সুজা উদ্দিন মুহাম্মদ খান ছিলেন বাংলার একজন নবাব। তিনি মুর্শিদ কুলি খানের কন্যা জয়নব উন-নিসা বেগম ও আজমত উন-নিসা বেগমকে বিয়ে করেছিলেন। তার তৃতীয় স্ত্রীর নাম দুরদানা বেগম সাবিহা। ৩০শে জুন ১৭২৭ সালে তার শ্বশুর মুর্শিদ কুলি খানের মৃত্যুর পর তিনি নবাব সিংহাসনে আরোহণ করেন।
ক্ষমতায় আরোহণ
সরাসরি উত্তারাধীকারী না থাকায় মুর্শিদ কুলি খান তার নাতি সুজাউদ্দিনের পুত্র সরফরাজ খানকে সিংহাসনের জন্য মনোনীত করেন। মুর্শিদ কুলি খান ১৭২৭ সালে মৃত্যুবরণ করনে ও সরফরাজ খানের সিংহাসন লাভের উপক্রম হয়।
এদিকে সুজা উদ্দিন ছিলেন ওড়িশার সুবেদার ও তার ডেপুটি ছিলেন আলীবর্দী খাঁ। মুর্শিদ কুলি খান সাধারনত সুজা উদ্দিনের জনগনের জন্য গৃহীত সর্বব্যাপী নীতিকে সমর্থন করতেন না। পূর্বের পরিকল্পনা অনুযায়ী যখন সরফরাজ খানকে সিংহাসনের উত্তারীধার হিসেবে ঘোষণা করা হয় তখন সুজাউদ্দিন নিজ পুত্রের অধীনে চাকরি করতে বিরক্ত ছিলেন। আলীবর্দী খাঁ ও তার ভাই হাজি, সুজা উদ্দিনকে বলেন এই পদের জন্য তিনিই সবচেয়ে উত্তম ব্যক্তি। আলীবর্দী খাঁ ও হাজির সাহায্যে সুজাউদ্দিন সিংহাসন দখলের প্রস্তুতি নিতে থাকেন। এছাড়াও তিনি মুঘল সম্রাট মুহাম্মদ শাহ-এর সাহায্য পেয়েছিলেন, সম্রাট তাকে সাহায্য করার জন্য প্রস্তুত ছিলেন। পরবর্তীতে তিনি বাংলার নবাবদের রাজধানী মুর্শিদাবাদের দিকে এক বিশাল সৈন্যবাহিনী নিয়ে গমন করেন। পরিবারের মধ্যে কলহ এড়ানোর জন্য তখন মুর্শিদ কুলি খানের স্ত্রী বৈঠক করেন ও সরফরাজ খান পিতা সুজাউদ্দিনকে সম্মান প্রদর্শনপূর্বক সিংহাসনে বসতে অস্বীকৃতি জানায়। ১৭২৭ সালের আগস্টের দিকে সুজা উদ্দিন পরিপূর্ণভাবে সিংহাসন লাভ করেন ও বাংলার দ্বিতীয় নবাব হিসেবে প্রতিষ্ঠা পান।
সুজাউদ্দিনকে সমর্থন করার স্বীকৃতি স্বরূপ তিনি মুঘল সম্রাটের কাছে বিপুল পরিমাণ উপঢৌকন পাঠান। মুঘল সম্রাট মুহাম্মদ শাহ পরিবর্তে তাকে মুতামুল মুলক (দেশের কর্তা), সুজাউদৌলা (রাষ্ট্রের নায়ক) ও আসাদ জং (যুদ্ধের সিংহ) উপাধিতে ভূষিত করেন। এছাড়াও মুঘল সম্রাট তাকে বিভিন্ন দামি উপঢৌকন দিয়ে সম্মান জানান।
মৃত্যু ও উত্তরাধীকার
১৭৩২ সালের দিকে নাদের শাহকে নিয়ে একটি উদ্বেগ ছড়িয়ে পরে। সুজাউদ্দিন অসুস্থ হয়ে পড়েন ও মৃত্যুভয়ে তিনি তার পুত্র ও দুরদানা বেগমকে ওড়িশা পাঠিয়ে দেন। এছাড়াও তিনি সরফরাজ খানকে তার উত্তারীকারী হিসেবে মনোনীত করেন। তিনি সবসময় সরফরাজ খানকে হাজি আহমেদ, আলম চাদ ও জগতশেঠের উপদেশ মেনে নিতে বলতেন যদিও সরফরাজ তাদের পছন্দ করতেন না। ২৬শে আগস্ট ১৭৩৯ সালে তিনি মৃত্যুবরণ করেন। তিনি দুই পুত্র ও দুই কন্যা রেখে যান। তাকে মুর্শিদাবাদের রোশনিবাগে সমাধিস্থ করা হয়। তার মৃত্যুর পর পুত্র সরফরাজ খান সিংহাসনে বসেন এবং এ সময়ই নাদের শাহ দিল্লি আক্রমণ করেন।
সুজা উদ্দিন অত্যন্ত সমৃদ্ধিশীল একটি দেশ রেখে যান ও তার পুত্র ভালোভাবেই দেশ পরিচালনা করেন। নাসিরি রাজবংশ আরো ১৩ মাস স্থায়ী ছিল এবং সরফরাজ খানের সাথে সাথে এই রাজবংশেরও সমাপ্তি ঘটে।
চ্যুতিজাত অঞ্চল
চ্যুতিজাত অঞ্চল (ইংরাজী: shear zone) হ'ল পৃথিবীর খুব গুরুত্বপূর্ণ এক প্রকার কাঠামোগত  বিচ্ছিন্ন পৃষ্ঠ। এই বিচ্ছিন্ন পৃষ্ঠ দেখা যায় পৃথিবীর ভূপৃষ্ঠের ক্রাস্ট এবং উপরের ম্যান্টেল অংশে। ভূপৃষ্ঠে অসমসত্ত্ব  বিকৃতির কারণে  টান সৃষ্টি হয়। সেই টানের কারণে ভূপৃষ্ঠের বিভাজন ঘটে এবং গঠিত হয় বিচ্ছিন্ন উচ্চ-টানের সমতল বা বক্রতল অঞ্চল। এই বিকৃতিতে মধ্যস্থ (ক্রাস্ট) অংশ তুলনায় কম প্রভাবিত হয়। চ্যুতি জনিত গতির জন্যে, চ্যুতিজাত অঞ্চলের পার্শ্ববর্তী আরও অনমনীয় মাধ্যম (ঘূর্ণনশীল বিষম-অক্ষের উপাদান) প্রভাবিত হতে পারে। পৃষ্ঠটির বিচ্ছিন্নতার কারণে  সেটি সাধারণত আরও গভীরতর সীমানায় গিয়ে খুবই আলাদা রকমের বৈশিষ্ট্যযুক্ত শিলা গঠন করে।
সাধারণ পরিচিতি
নিম্ন স্তরে নির্দিষ্ট টান সম্পন্ন শিলায় আবদ্ধ কোনও শক্তিশালী বিকৃত অঞ্চলকে (উচ্চ টান হার সহ) বলা হয় চ্যুতিজাত অঞ্চল। এর দৈর্ঘ্য থেকে প্রস্থের অনুপাত হয় ৫:১ এরও বেশি।
চ্যুতিজাত অঞ্চলগুলি ভঙ্গুর চ্যুতিজাত অঞ্চল (বা ত্রুটি) থেকে শুরু করে ভূতাত্ত্বিক কাঠামোর ধারাবাহিকতা তৈরি করে। সেটি ঘটে ভঙ্গুর-নমনীয় চ্যুতিজাত অঞ্চল (বা  অর্ধভঙ্গুর চ্যুতিজাত অঞ্চল), নমনীয়–ভঙ্গুর থেকে নমনীয় চ্যুতিজাত অঞ্চল এর মাধ্যমে। ভঙ্গুর চ্যুতিজাত অঞ্চলে বিকৃতিটি দেওয়াল শিলাকে পৃথক ক'রে একটি সংকীর্ণ চিড় ধরা পৃষ্ঠে ঘনীভূত হয়। অপর দিকে নমনীয় চ্যুতিজাত অঞ্চলের বিচ্ছিন্নতা একটি বৃহত্তর অঞ্চলের মাধ্যমে ছড়িয়ে পড়ে এবং তাতে দেয়াল থেকে দেওয়ালে প্রতিনিয়ত বিকৃতি-অবস্থার পরিবর্তন চলতে থাকে। এই শেষ-সদস্যদের মাঝে আছে ভঙ্গুর-নমনীয় (সেমিব্রিটল) এবং নমনীয়-ভঙ্গুর চ্যুতিজাত অঞ্চল। এতে বিভিন্ন অনুপাতে জ্যামিতিক বৈশিষ্ট্যগুলি একত্রিত হয়ে থাকতে পারে।
চ্যুতিজাত অঞ্চলের কাঠামোগত জ্যামিতিতে পাওয়া ধারাবাহিকতাটিতে ভূত্বকে বিভিন্ন প্রকার বিকৃতি-পদ্ধতির প্রতিফলন লক্ষ্য করা যায়। অর্থাৎ ক্রমবর্ধমান গভীরতার সাথে সাথে ভঙ্গুর থেকে পৃষ্ঠের কাছে বা তার কাছাকাছি নমনীয় (প্রবাহ) বিকৃতি পরিবর্তিত হয়। ভঙ্গুর–অর্ধভঙ্গুর রূপান্তর পেরিয়ে যাওয়ার সাথে সাথে বিকৃতকরণের নমনীয় প্রতিক্রিয়াটি শুরু হয়ে যায়। এই রূপান্তরটি নির্দিষ্ট গভীরতার আবদ্ধ নয়, বরং একটি নির্দিষ্ট গভীরতার পরিসীমা জুড়ে তথাকথিত বিকল্প অঞ্চলে ঘটে। এর মূল কারণটি হ'ল সাধারণত ভিন্ন ভিন্ন শিলায় ভিন্ন মিশ্রণের উপাদান থাকা। কোনও টান-এর জন্য আলাদা আলাদা খনিজ উপাদানের ভিন্ন ভিন্ন প্রতিক্রিয়া হয়। যেমন টানের প্রতিক্রিয়ায় ফেল্ডস্পার-এর থেকে কোয়ার্টজ-এর নমনীয়তা আগে পরিলক্ষিত হয়। এইভাবে লিথোলজির এই বিভিন্নতা, দানার আকার, তার বুনন - এই সব বিষয় নির্ধারণ করে এক একটি আলাদা রিওলজি-জনিত প্রতিক্রিয়া। আরও অন্যান্য যে সব নির্ভেজাল প্রাকৃতিক কারণগুলি গভীরে পরিবর্তনকে প্রভাবিত করে:
কোয়ার্টজো-ফেল্ডস্প্যাথিক ক্রাস্টের জন্য শোলজ-এর মডেলটিতে (দক্ষিণ ক্যালিফোর্নিয়া থেকে নেওয়া ভূতাপের সঙ্গে) ভঙ্গুর-আধাভঙ্গুর রূপান্তর শুরু হয় প্রায় ১১ কিলোমিটার গভীরতায় ৩০০ ডিগ্রি সেন্টিগ্রেড তাপমাত্রায়। অন্তর্নিহিত বিকল্প অঞ্চলটি প্রায় ৩৬০ ডিগ্রি সেন্টিগ্রেড তাপমাত্রায় মোটামুটি ১৬ কিলোমিটার গভীরতা পর্যন্ত প্রসারিত থাকে। প্রায় ১৬ কিমি গভীরতার নীচে কেবলমাত্র নমনীয় চ্যুতিজাত অঞ্চল পাওয়া যায়।
ভূমিকম্প এর কেন্দ্রক গঠিত হয় যেখানে সেই ভূমিকম্পপ্রবণ এলাকায় স্কিজোস্ফিয়ার-এর সাথে ভঙ্গুর অঞ্চল আবদ্ধ থাকে। একটি মধ্যস্থতাকারী বিকল্প মন্ডলের নীচে থাকে প্লাস্টোস্ফিয়ার। সাধরনত ৪-৫ কিলোমিটার গভীরতায় অবস্থিত সিসমোজেনিক স্তর-এর নীচে প্রকৃত বিপর্যয় শুরু হয়। এরপরে সিজমোজেনিক স্তরটি ১১ কিমি গভীরতায় বিকল্প মন্ডল গঠন করে। তবুও বড় বড় ভূমিকম্প উভয় পৃষ্ঠেই আঘাত করে। এমনকি কখনও কখনও প্লাস্টোস্ফিয়ারেও ভূমিকম্প ঘটে।
চ্যুতিজাত অঞ্চলে উৎপাদিত শিলা
চ্যুতিজাত অঞ্চলের বিকৃতিগুলি চরিত্রগত বুনন এবং খনিজ সমাবেশগুলির বিকাশের জন্য দায়ী যা চাপ–তাপমাত্রা (pT) শর্ত, প্রবাহের ধরন, আন্দোলনের অনুভূতি এবং বিকৃতির ইতিহাস দ্বারা প্রভাবিত হয়। তাই চ্যুতিজাত অঞ্চলগুলি একটি নির্দিষ্ট ভূখণ্ড এর ইতিহাস উন্মোচন করার জন্য অতীব গুরুত্বপূর্ণ কাঠামো।
পৃথিবী পৃষ্ঠ থেকে শুরু করে, নিম্নলিখিত প্রকারের শিলাগুলি সাধারণত চ্যুতিজাত অঞ্চলের সম্মুখীন হয়:
উভয় ফল্ট গেজ এবং ক্যাটাক্ল্যাসাইট হয় ভূকম্পপ্রবণ ত্রুটির কারণে এবং সেটি হয় ভঙ্গুর অংশকে ঘষে তুলে ফেলা আরণ এর কারণে। মাইলোনাইট শুরু হয় আঠালো আরণ দ্বারা সাধিত বিকল্প অঞ্চলে আধাভঙ্গুর স্বভাবের জন্য। সিউডোট্যাচালাইট তখনও সেখানে কার্যকর থাকতে পারে। গ্রিনসিস্ট ফেসিস অবস্থার মধ্যে, সিউডোট্যাচালাইট অদৃশ্য হয়ে যায় এবং কেবলমাত্র বিভিন্ন ধরনের মাইলোনাইট টিকে থাকে। স্ট্রাইপড জেনেইসেস হ'ল উচ্চ-মাত্রার মাইলোনাইট এবং সেগুলি নমনীয় চ্যুতিজাত অঞ্চলের খুব নীচে ঘটে।
বামনডাঙ্গা ইউনিয়ন, নাগেশ্বরী
৩নং বামনডাঙ্গা ইউনিয় বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
অবস্থান
বামনডাঙ্গা ইউনিয়নটি নাগেশ্বরী উপজেলার পূর্ব উত্তর কোনে প্রায় ৪ কি.মি. দূরে অবস্থিত । বামনডাঙ্গা ইউনিয়নের পূর্বে কেদার, পশ্চিমে নাগেশ্বরী পৌরসভা, উত্তরে রায়গন্জ, দক্ষিণে বেরুবাড়ী ।
যোগাযোগ ব্যবস্থা
কুড়িগ্রাম জেলার, নাগেশ্বরী উপজেলা বাসষ্ট্যান্ট হইতে সোজা পূর্ব-উত্তর কোনে ওয়াবদা বাজার যাওয়ার পথে হাতের বামে সুদৃর্শ্যমান এই ইউনিয়ন পরিষদ ভবনটি আপনার চোখে পড়বে ।
মৌয়াল
মৌয়াল হচ্ছে একধরনের ঐতিহ্য বাহী পেশাভিত্তিক গোষ্ঠী যারা মধু ও মৌচাক সংগ্রহ করে। সুন্দরবনসহ পৃথিবীর সর্বত্র এদের দেখতে পাওয়া যায়। তবে আধুনিককালের মৌয়ালরা মৌমাছি পালন করে থাকে। মৌচাষের মাধ্যমে তারা মধু, মোম ও রয়্যাল জেলি সংগ্রহ করে এমনকি কখনো কখনো রাণী মৌমাছি সংগ্রহ করে বাজারে বিক্রি করে। তারা কৃষকদের ক্ষেতের শস্যের পরাগায়নের জন্যও মৌচাষ করে। অনেকে শখের বশে মৌচাষ করে। কেউ মূল পেশা আবার কেউ মূল পেশা হিসেবে এই কাজ করে।
বামনডাঙ্গা ইউনিয়ন, নাগেশ্বরী
নদ-নদী
এই ইউনিয়নে একটি মাত্র নদী তার নাম দুধকুমার নদী ।
গেঞ্জির উপাখ্যান
গেঞ্জির উপাখ্যান (源氏物語) একাদশ শতাব্দীতে রচিত একটি ধ্রুপদী সাহিত্যকর্ম। এটি লিখেছেন জাপানি রাজদরবারের লেখিকা মুরাসাকি শিকিবু। ৫৪টি অধ্যায় সম্বলিত এই বইয়ে হাইয়ান আমলে উচ্চ দরবারীদের জীবনধারার একটি অনন্য চিত্র ফুটে উঠেছে। প্রেম, মোহ, বন্ধুত্ব আর পারিবারিক জীবনের বিভিন্ন অভিব্যক্তি থাকা বইটিতে জাপানি সম্রাটের জীবনের শেষ পর্যায়ের বর্ণনা এবং তার নাতি-নাতনিদের পতনের বর্ণনা বৌদ্ধ আদর্শ অনুসারে কর্মফলের প্রভাবকে প্রতিফলিত করে। একে পৃথিবীর প্রথম উপন্যাস হিসেবে ধরা হয়।
হাজী মোহাম্মদ মহসিন ইমামবাড়া
হাজী মোহাম্মদ মহসীন ইমামবাড়া বা মুড়লি ইমামবাড়া যশোর জেলায় অবস্থিত একটি ইমামবাড়া যা বাংলাদেশের অন্যতম একটি পুরাকীর্তি। এটি মুড়ালী নামক স্থানে অবস্থিত বলে একে মুড়লি ইমামবাড়া নামেও ডাকা হয়।
ইতিহাস
মুড়ালীতে এ ইমামবাড়াটি তৈরি করেন হাঝি মন্নুজান খানম যিনি সম্পর্কে হাজি মোহাম্মদ মহসীনের বৈপিত্রেয়ী বোন ছিলেন। ১৭শ শতকের শেষের দিকে মন্নুজান এ অঞ্চলের সম্পত্তিগুলো পৈতৃক সূত্রে পেয়েছিলেন। পরবর্তিতে নবাব সিরাজউদদৌলা পরাজিত হলে মন্নুজান ও তার স্বামী সৈয়দপুর অঞ্চলে জমিদারি প্রতিষ্ঠা করেন কিন্তু ১৭৬৪ সালে মন্নুজানের স্বামী মৃত্যুবরণ করেন ও পুরো সম্পত্তির মালিক হন মন্নুজান।
১৮০২ সালে তিনি মুড়ালীতে অন্যান্য স্থাপনার সাথে এই ইমামবাড়াটিও নির্মাণ করেন। ১৮০৩ সালে মন্নুজান মৃত্যুর পূর্বে এই ইমামবাড়াসহ তার সব সম্পত্তি হাজি মোহাম্মদ মহসীনকে দিয়ে দেন। ১৯শে মার্চ ১৯৮৭ সালে বাংলাদেশ সরকারের প্রত্নতত্ত্ব বিভাগ এ ইমামবাড়াটিকে সংরক্ষিত পুরাকীর্তি হিসেবে ঘোষণা করে।
অবকাঠামো
আয়তাকার আকৃতির মুড়ালী ইমামবাড়াটি সভাকক্ষ হিসেবে ব্যবহার করা হতো। এর মোট আয়তন উত্তর ও দক্ষিণে ১৮.২৯ মিটার এবং পূর্ব থেকে পশ্চিমে ১৫.২৪ মিটার। পুরো কাঠামোটি দশটি স্তম্ভের উপর ভিত্ত করে তৈরি করা হয়েছে যা ৩টি সাড়িতে বিভক্ত।
মধু
thumb|একটি পাত্রে মধু, সাথে আমেরিকান বিস্কুট thumb| thumb| মধু হল এক প্রকারের মিষ্টি ও ঘন তরল পদার্থ, যা মৌমাছি ও অন্যান্য পতঙ্গ ফুলের নির্যাস হতে তৈরি করে এবং মৌচাকে সংরক্ষণ করে। এটি উচ্চ ঔষধিগুণ সম্পন্ন একটি ভেষজ তরল ; এটি সুপেয়। বিভিন্ন খাদ্য প্রস্তুতিতে এর ব্যবহারে চিনির চেয়ে এর অনেক সুবিধা রয়েছে। এর বিশিষ্ট গন্ধের জন্য অনেকে চিনির চাইতে মধুকেই পছন্দ করে থাকেন। বাংলাদেশের সুন্দরবনের মধু স্বাদ, রং, হালকা সুগন্ধ এবং ঔষধিগুণাবলীর জন্য প্রসিদ্ধ। সুন্দরবনের বেশিরভাগ মধু কেওড়া গাছের ফুল থেকে উৎপন্ন। সুন্দরবনের মাওয়ালী সম্প্রদায়ের লোকেরা মৌচাক থেকে মধু সংগ্রহ করে এবং তা বিক্রয় করে জীবন নির্বাহ করে। মধুর অন্য একটি গুণ হল এটি কখনো নষ্ট হয় না৷ হাজার বছরেও মধুর গুণাগুণ নষ্ট হয় না।
রাসায়নিক উপাদান
মধুতে প্রায় ৪৫টি খাদ্য উপাদান থাকে। ফুলের পরাগের মধুতে থাকে ২৫ থেকে ৩৭ শতাংশ গ্লুকোজ, ৩৪ থেকে ৪৩ শতাংশ ফ্রুক্টোজ, ০.৫ থেকে ৩.০ শতাংশ সুক্রোজ এবং ৫-১২ শতাংশ মন্টোজ। আরো থাকে ২২ শতাংশ অ্যামাইনো এসিড, ২৮ শতাংশ খনিজ লবণ এবং ১১ ভাগ এনজাইম। এতে চর্বি ও প্রোটিন নেই। ১০০ গ্রাম মধুতে থাকে ২৮৮ ক্যালরি। মধুর মধ্যে রয়েছে ভিটামিন বি১, বি২, বি৩, বি৫, বি৬, আয়োডিন, জিংক ও কপার সহ অ্যান্টিব্যাকটেরিয়াল ও অ্যান্টিমাইক্রোবিয়াল উপাদান।
ভৌত বৈশিষ্ট্য
বাংলাদেশের জাতীয় মধু বোর্ডের সংজ্ঞা অনুযায়ী "মধু হল একটি বিশুদ্ধ পদার্থ যাতে পানি বা অন্য কোন মিষ্টকারক পদার্থ মিশ্রিত করা হয় নাই।" মধু চিনির চাইতে অনেক গুণ মিষ্টি। তরল মধু নষ্ট হয় না, কারণ এতে চিনির উচ্চ ঘনত্বের কারণে প্লাজমোলাইসিস প্রক্রিয়ায় ব্যাকটেরিয়া মারা যায়। প্রাকৃতিক বায়ুবাহিত ইস্ট মধুতে সক্রিয় হতে পারে না, কারণ মধুতে পানির পরিমাণ খুব অল্প। প্রাকৃতিক, অপ্রক্রিয়াজাত মধুতে মাত্র ১৪% হতে ১৮% আর্দ্রতা থাকে। আর্দ্রতা মাত্রা ১৮% এর নিচে যতক্ষণ থাকে, ততক্ষণ মধুতে কোন জীবাণু বংশবৃদ্ধি করতে পারে না। পাস্তুরাইয্‌ড মধুতে মধুর প্রাকৃতিক ঔষধি গুণাবলী হ্রাস পায়।
মানুকা হানি
নিউজিল্যান্ডের মানুকা হানি বাজারে প্রাপ্য অন্য সকল মধুর চেয়ে বেশি ঔষধিগুণ সম্পন্ন গণ্য করা হয়। মানুকা নামক একপ্রকার ঝোপ জাতীয় উদ্ভিদের ফুল থেকে উৎপন্ন মধু "মানুকা হানি" নামে পরিচিত। এছাড়াও স্পেন দেশের ফরএভার বী হানি সবচেয়ে বিশুদ্ধ ও ঔষধিগুন সম্পন্ন। এটি বিশ্বের সেরা মধুর খেতাব অর্জন করেছে।
ব্যবহার
প্রাচীন গ্রিসের খেলোয়াড়েরা মধু খেয়ে মাঠে নামতো ; কারণ মধুতে রয়েছে উচ্চমাত্রার ফ্রুক্টোজ ও গ্লুকোজ যা যকৃতে গ্রাইকোজেনের রিজার্ভ গড়ে তোলে। রাতে ঘুমানোর আগে মধু খেলে মস্তিষ্কের ক্রিয়াক্ষমতা ভালো থাকে। নিয়মিত মধু পানে রোগ-বালাই হ্রাস পায় কেননা মধু মানবদেহের রোগ প্রতিরোধ ক্ষমতা বৃদ্ধি করে। ঠাণ্ডায় মধু ভালো কাজ করে ; পেনসিলভেনিয়া স্টেট কলেজের পরীক্ষায় দেখা গেছে বাজারে যত ঔষধ পাওয়া যায় তার চেয়ে অনেক বেশি কার্যকর এক চামচ মধু। মধুর ভাইরাস প্রতিরোধী ক্ষমতা উচ্চ। মধু হজমে সাহায্য করে। পেটরোগা মানুষদের জন্য মধু বিশেষ উপকারী। প্রাচীন কাল থেকে গ্রিস ও মিশরে ক্ষত সারাইয়ে মধু ব্যবহৃত হয়ে আসছে। ২০০৭-এ সিডনি বিশ্ববিদ্যালয়ের এক পরীক্ষায় দেখা গেছে অধিকাংশ ক্ষত ও জখমের উপশমে মধু ডাক্তারী ড্রেসিং-এর চেয়েও বেশি কার্যকর। অগ্নিদগ্ধ ত্বকের জন্যও মধু খুব উপকারী।
মালয়েশিয়ার তুয়ালাং মধু (Tualang honey) স্ট্যাফ (Staph) রোধে এবং পেপটিক আলসার ও এইচ পিলরি (H. pylori)  ব্যাক্টেরিয়া ধ্বংস করতে পারে।
মধুর গুণাগুণ ও উপকারিতা
সাধারণভাবে বলা যায়- মধু হলো লাখ লাখ মৌমাছির অক্লান্ত শ্রম আর সেবাব্রতী জীবনের দান। মৌমাছিরা ফুলে ফুলে বিচরণ করে ফুলের রেণু ও মিষ্টি রস সংগ্রহ করে পাকস্থলীতে রাখে। তারপর সেখানে মৌমাছির মুখ নিঃসৃত লালা মিশ্রিত হয়ে রাসায়নিক জটিল বিক্রিয়ায় মধু তৈরি হয়। এরপর মুখ হতে মৌচাকের প্রকোষ্ঠে জমা করা হয়।
ধর্মীয় তাৎপর্য
প্রাচীন গ্রীক ধর্মে, জিউস এবং অলিম্পাসের বারো দেবতার খাদ্য ছিল অমৃত এবং অমৃত আকারে মধু।
হিন্দু ধর্মে, মধু জীবনের পাঁচটি অমৃতের মধ্যে একটি (পঞ্চামৃত)। মন্দিরে, মধু অভিষেক নামক একটি রীতিতে দেবতাদের উপর মধু ঢেলে দেওয়া হয়। বেদ এবং অন্যান্য প্রাচীন সাহিত্যে মধুর ব্যবহার একটি মহাঔষধি এবং স্বাস্থ্যকর খাদ্য হিসাবে উল্লেখ করা হয়েছে।
আরবি পরিভাষায় মধুপোকা বা মৌমাছিকে ‘নাহল’(نحل) বলা হয়। পবিত্র কোরআনে এই নামে একটি স্বতন্ত্র সূরা বিদ্যমান আছে। সূরা নাহল এর আয়াত ৬৯-এ আল্লাহ তায়ালা এরশাদ করেন-- মধু হচ্ছে  ওষুধ এবং খাদ্য উভয়ই। মধুকে বলা হয়- বিররে এলাহি ও তিব্বে নব্বী। অর্থাৎ খোদায়ী চিকিৎসা ও নবী করীম (সা.)- এর বিধানের অন্তর্ভুক্ত। সূরা মুহাম্মদ- এর ১৫ আয়াতে আল্লাহ তায়ালার এরশাদ হচ্ছে- “জান্নাতে স্বচ্ছ মধুর নহর প্রবাহিত হবে।”
খাদ্য ও ঋতুর বিভিন্নতার কারণে মধুর রঙ বিভিন্ন হয়ে থাকে। এ কারণেই কোন বিশেষ অঞ্চলে কোন বিশেষ ফল-ফুলের প্রাচুর্য থাকলে সেই এলাকার মধুতে তার প্রভাব ও স্বাদ অবশ্যই পরিলক্ষিত হয়।
মধুর পুষ্টিগুণ
মধুতে রয়েছে ৪৫টিরও বেশি খাদ্যগুণ। তার মধ্যে কয়েকটি হল
১। মধুতে থাকে ২৫ থেকে ৩৭ শতাংশ গ্লুকোজ,
২। ৩৪ থেকে ৪৩ শতাংশ ফ্রুক্টোজ,
৩। ০.৫ থেকে ৩.০ শতাংশ সুক্রোজ
৪। ৫ থেকে ১২ শতাংশ মন্টোজ
৫। ২২ শতাংশ অ্যামাইনো অ্যাসিড
৬। ২৮ শতাংশ খনিজ লবণ
৭। ১১ শতাংশ এনকাইম
৮। ১০০ গ্রাম মধুতে থাকে ৩০৩ ক্যালরি।
৯। ভিটামিন বি১
১০। ভিটামিন বি২
১১। ভিটামিন বি৩
১২। ভিটামিন বি৫
১৪। আয়োডিন
১৫। জিংক
১৬। কপার
১৭। অ্যান্টিব্যাকটেরিয়াল উপাদান
১৮। অ্যান্টিমাইক্রোবিয়াল উপাদান
বাজিগর ভাষা
বাজিগর উত্তর ভারতে প্রচলিত একটি অশ্রেণীবদ্ধ দ্রাবিড় ভাষা। রাজ্যজুড়ে এই ভাষাভাষী মানুষ ছড়িয়ে থাকলে চন্ডীগড়ের দক্ষিণে পাঞ্জাব, হরিয়ানা এবং উত্তর প্রদেশের কাছাকাছি এলাকায় বড় অংশ বসবাস করে। হরিয়ানা, চণ্ডীগড়, দিল্লী, গুজরাত, হিমাচল প্রদেশ, পাঞ্জাব, জম্মু ও কাশ্মীর, মধ্যপ্রদেশ ও কর্ণাটকে বাজিগরভাষী মানুষ পাওয়া যায়।
সাধারণ তথ্য
ঐতিহ্যগতভাবে বাজিগর জনগোষ্ঠীর মধ্যে শিক্ষার হার খুবই কম।
নামকরণ
বাজি শব্দটি উর্দু শব্দ থেকে এসেছে যার অর্থ খেলা। উর্দু বাজি শব্দটি শব্দমূল এসেছে ফারসি ভাষা থেকে। ফারসি পরপদ গর অর্থ হচ্ছে যে পারে। বাজিগর শব্দের আভিধানিক অর্থ দাঁড়ায় কসরতবিদ, জাদুকর, ভাঁড় ইত্যাদি। বাংলা ভাষায় বাজিগর শব্দটি ঈষৎ পরিবর্তিত হয়ে বাজিকর রূপ ধারণ করেছে। বাজিগর জনগোষ্ঠী নিজেদেরকে গোয়ায়ারস বলে দাবি করে। বাজিগর জনগোষ্ঠী ঐতিহ্যগতভাবে জাদুকর, নৃত্যশিল্পী, সংগীতশিল্পী, কসরতবিদ, সার্কাস ইত্যাদিকে তাদের পেশা হিসেবে গ্রহণ করে। তারা বিয়েসহ বিভিন্ন পার্টিতে অংশগ্রহণ করে। বাজিগরেরা নট নামেও পরিচিত।
আন্দীয় দেশসমূহের সংগঠন
right|thumb|400px|আন্দীয় দেশসমূহের সংগঠন: সদস্য • সহযোগী সদস্য • পরিদর্শক আন্দীয় দেশসমূহের সংগঠন (স্পেনীয় ভাষায়: Comunidad Andina de Naciones কোমুনিদাদ আন্দিনা দে নাসিওনেস) দক্ষিণ আমেরিকার বলিভিয়া, কলম্বিয়া, ইকুয়েডর ও পেরুকে নিয়ে গঠিত একটি বাণিজ্য ব্লক। ১৯৯৬ সাল পর্যন্ত এটি আন্দীয় প্যাক্ট নামে পরিচিত ছিল। ১৯৬৯ সালে কার্তাহেনার চুক্তি (Acuerdo de Cartagena আকুয়ের্দো দে কার্তাহেনা) স্বাক্ষরের মাধ্যমে দেশগুলি এই সমঝোতায় আসে। সংগঠনটির সদর দপ্তর পেরুর রাজধানী লিমায় অবস্থিত।
আন্দীয় দেশসমূহের সংগঠনে প্রায় ৪৭ লক্ষ বর্গকিলোমিটার এলাকায় ১২ কোটি লোকের বাস। ১৯৬৯ সালে কার্তাহেনা-তে বলিভিয়া, কলম্বিয়া, ইকুয়েডর, পেরু, ভেনেজুয়েলা, ও চিলি একটি অর্থনৈতিক চুক্তি স্বাক্ষর করে। চুক্তিটির লক্ষ্য ছিল লাতিন আমেরিকার অন্যান্য উন্নত দেশের সাথে চুক্তির সদস্য দেশগুলির প্রতিযোগিতা করার দক্ষতা বাড়ানো। সামরিক স্বৈরশাসক আউগুস্তো পিনোশের অধীনে চিলি ১৯৭৬ সালে চুক্তি ছেড়ে চলে যায়। ১৯৮৪ সালে মার্কিন ডলারের প্রতি নির্ভরশীলতা কমাতে দেশগুলিতে আন্দীয় পেসো নামক নতুন একটি মুদ্রার প্রচলন করা হয়। ১৯৯২ সালে দেশগুলির মধ্যবর্তী শুল্কের হার কমিয়ে দেয়া হয়, কিন্তু চুক্তির বাইরের দেশগুলি থেকে আমদানির উপর উচ্চ শুল্ক ধার্য করা হয়। ১৯৯২ সালে পেরু চুক্তি থেকে নিজেকে সাময়িকভাবে প্রত্যাহার করে নেয় এবং ১৯৯৫ সালে ইকুয়েডরের সাথে একটি সীমান্ত যুদ্ধে জড়িয়ে পড়ে, ফলে চুক্তির দলগুলির মধ্যে সংহতি দুর্বল হয়ে পড়ে। ১৯৯৯ সালে ব্লকটি দক্ষিণ আমেরিকার আরেকটি বড় বাণিজ্য ব্লক মের্কোসুরের সাথে মিলিত হয়ে একটি অভিন্ন দক্ষিণ আমেরিকান মুক্ত বাণিজ্য এলাকা গড়তে আলোচনা শুরু করে।
২০০৫ সাল থেকে আন্দীয় সংগঠনের সদস্য দেশগুলির নাগরিকেরা ভিসা ছাড়াই জাতীয় পরিচয় কার্ড ব্যবহার করে অন্য সদস্য দেশে আসা-যাওয়া করতে পারেন। এজন্য ২০০১ সালে তাদের জন্য একটি বিশেষ আন্দীয় পাসপোর্ট পরিকল্পনা করা হয় ও ২০০৬ সালে তা বিতরণ শুরু হয়।
মুমতাজ কাদরী
মালিক মুমতাজ হোসেইন কাদরী (১৯৮৫ – ২৯ ফেব্রুয়ারি ২০১৬) মুমতাজ কাদরী নামে সমাধিক পরিচিত, তিনি পাঞ্জাবের গভর্নর সালমান তাসিরের হত্যাকারী ছিলেন। কাদ্রি এলিট পুলিশের কমান্ডো এবং তাসিরের ব্যক্তিগত দেহরক্ষী স্কোয়াড সদস্যদের একজন ছিলেন। কাদরী সুন্নী ইসলামের একটি সংস্করণ বেরলভীর অনুসারী ছিলেন। তিনি তাসিরকে ৪ জানুয়ারী ২০১১ খ্রিষ্টাব্দে হত্যা করেছিলেন। কাদরীর দাবী অনুসারে তিনি তাসিরকে হত্যা করেছেন, কারণ তাসির ধর্ম অবমাননার দায়ে গ্রেফতারকৃত আসিয়া বিবিকে সমর্থন করেছিলেন। ইসলামাবাদের উচ্চ আদালত কাদরীকে সর্বোচ্চ সাজা মৃত্যুদণ্ড দেয়। ফেব্রুয়ারি ২০১৬ খ্রিষ্টাব্দে মৃত্যুদন্ড কার্যকর করা হয়।
জীবনী এবং পেশা
কাদরী ১৯৮৫ সালে রাওয়ালপিণ্ডি, পাঞ্জাবে জন্মগ্রহণ করেন। তিনি রাওয়ালপিণ্ডির মুসলিম শহরের এক সবজি বিক্রেতার সন্তান। কাদরী ২০০২ সালে পাঞ্জাব পুলিশেে যোগদান করেন এবং ২০০৭ খ্রিষ্টাব্দে পাঞ্জাবের রাজকীয় পুলিশে যোগদান করেন। ২০০৯ খ্রিষ্টাব্দে তিনি বিবাহবন্ধনে আবদ্ধ হন এবং তাদের এক পুত্রসন্তান ছিল। ২০১০ সালে প্রাক্তন পাঞ্জাব গভর্নর সালমান তাসিরের ব্যক্তিগত নিরাপত্তা কর্মী-সদস্য দলের একজন হিসেবে যোগদান করেন।
তাসিরের হত্যা এবং বিচারকার্য
৪ জানুয়ারী ২০১১ সন্ধ্যায় রাজ্যপাল তাসির ইসলামাবাদের কোশার বাজারে গিয়েছিলেন। কাদরী সেসময় তাসিরের নিরাপত্তা প্রহরীর দায়িত্বে ছিলেন। কাদরী ২৮ বার গুলি করে তাসিরকে হত্যা করেন। তিনি তৎক্ষণাৎ আত্মসমর্পণ করেন এবং গ্রেফতার হন। কাদরীর দাবী সে রাজ্যপালকে হত্যা করেছে, কারণ তাসির মুসলিমদের নবী মুহাম্মাদকে অপমান করার অভিযোগে মৃত্যুদণ্ডের আদেশপ্রাপ্ত আসিয়া বিবিকে সমর্থন করেছে ও পাকিস্তানের ধর্ম অবমাননার আইন সংশোধনের কথা বলেছেন।
যেদিন তিনি গ্রেফতার হন, তার পরপরই পাচঁদিনের জন্য তার রিমান্ড মঞ্জুর করা হয়। তাকে আদালতে ৯ জানুয়ারী ২০১১ খ্রিষ্টাব্দে উপস্থিত করা হয় এবং কাদরী স্বীকার করেন সালয়ান তাসির ধর্ম অবমাননা আইনের বিরুদ্ধে কথা বলেছেন বিধায় তাকে সে হত্যা করেছে। ১০ জানুয়ারী ২০১১ খ্রিষ্টাব্দে তাকে আদিয়ালা কারাগারে ১৪ দিনের জন্য বিচারিক রিমান্ডে পাঠানো হয়। নিরাপত্তার খাতিরে তার বিচার সেখানেই অনুষ্ঠিত হয়।
ফাঁসি
১০ অক্টোবর ২০১১ খ্রিষ্টাব্দে আদালত তাকে দোষী সাব্যস্ত করে এবং ফাসিঁর দণ্ডাদেশ দেয়। ৬ অক্টোবর ২০১১ খ্রিষ্টাব্দে তিনি তার ফাঁসির দণ্ডাদেশের বিরুদ্ধে ইসলামাবাদ উচ্চ আদালতে আপিল করেন। তার আপিল ১১ অক্টোবর ২০১১ খ্রিষ্টাব্দে গৃহীত হয়। বিচারপতি দোস্ত মোহাম্মদ রায়ে বলেন একজন নিরাপত্তা প্রহরীর হাতেই যখন সুনির্দিষ্ট ব্যক্তির নিরাপত্তার ভার ন্যস্ত, সেই প্রহরী কোনোভাবেই আইন হাতে তুলে নিয়ে তার সুরক্ষায় থাকা ব্যক্তিকে হত্যা করতে পারেন না। ডিসেম্বর ২০১৫ সালে তার আপিল খারিজ হয়ে যায় এবং ২৯ ফেব্রুয়ারি ২০১৬ খ্রিষ্টাব্দে স্থানীয় সময় ভোর সাড়ে চারটায় রাওয়ালপিণ্ডির আদিয়ালা কারাগারে তাকে ফাঁসিকাষ্ঠে ঝুলানো হয়। তার জানাজা রাওয়ালপিণ্ডির লিয়াকত জাতীয় পার্কে অনুষ্ঠিত হয়। ধারণা করা হয়, তার জানাজায় এক লক্ষেরও বেশি মানুষ উপস্থিত ছিল। সেই জানাজায় একসময়ে আততায়ীর গুলি খেয়ে মৃত্যুর দুয়ার থেকে ফিরে আসা পিপলস পার্টির জনপ্রিয় নেতা হামিদ সাঈদ কাযমীও উপস্থিত ছিলেন। পাকিস্তানের সংবাদমাধ্যম নিয়ন্ত্রক সংস্থা বৈদ্যুতিন মিডিয়াকে এই জানাজার চিত্র; সরাসরী সম্প্রচারে নিষেধাজ্ঞা জারী করে। নিষেধাজ্ঞার কারণ হিসেবে বলা হয়েছে, এই জানাজার লাইভ ভিডিও যদি সম্প্রচার করা হয় তবে পাকিস্তানের সংবিধানের ১৯ নং অনুচ্ছেদের সাথে তা সরাসরি সাংঘর্ষিক হবে। পাকিস্তানের সাংবাদিকদের সংস্থা মিডিয়ার উপর এই নিষেধাজ্ঞার সমালোচনা করে। তার জানাজায় বেরলভীর অনুসারীদের অসংখ্য মানুষ অংশগ্রহণ করেছিলেন। কাদরী ইসলামাবাদের বারা কাহু জেলায় সমাধিস্থ হন।
প্রতিক্রিয়া
সুন্নী মুসলিম সংগঠন গুলো দ্বারা এই মৃত্যুদণ্ডের বিরুদ্ধে তাৎক্ষণিক ভাবে বিক্ষোভ ছড়িয়ে পরে। আন্দোলনকারীরা ইসলামাবাদ, করাচি, লাহোর এবং পেশোয়ারের মত পাকিস্তানের বড় শহরগুলোতে বিক্ষোভ করেন। ইসলামাবাদের আইনজীবিরা মৃত্যুদণ্ডাদেশের বিরুদ্ধে একদিনের হরতাল ডাকেন। সুন্নী তেহেরিক পুরো দেশজুড়ে বিক্ষোভের ডাক দেন। শহরের বিক্ষোভ আন্দোলনের কারণে রাওয়ালপিন্ডি ইসলামাবাদ মেট্রোবাস চলাচল বন্ধ হয়ে যায়। মার্কেট এবং ব্যবসায়িক কেন্দ্রগুলো বন্ধ থাকে এবং ইসলামাবাদ, করাচি, লাহোরের বিভিন্ন জায়গায় জায়গায় ট্রাফিক ব্যাহত হয় কাদরী তার ফাঁসির পরে যে সম্মান পেয়েছে; তা শুধুমাত্র তুলনীয় ইলম উদ দীন নামক ব্যক্তির সাথে। তিনি ১৯২৯ সালে এক বই প্রকাশককে হত্যা করেছিলেন। যাইহোক, এই মৃত্যুদণ্ডাদেশকে কাউন্সিল অব ইসলামিক আইডোলজির প্রধান মুহম্মদ খান শেহরানি এর মত ইসলামিক বিশেষজ্ঞ সমর্থন করেন। তিনি বলেছিলেন, "মুহম্মদ কাদরী যদিও ধর্মীয় অনুভূতি দ্বারা প্রভাবিত ছিল কিন্তু তবুও তার কাজ অবৈধ ছিল; কারণ সে আইন নিজ হাতে তুলে নিয়েছিল। কেওই যেহেতু আইনের ঊর্ধ্বে নয়; তাই সে শাস্তি পেয়েছে।" কাদরীর সমর্থনকারীরা এও দাবী করেছে ইচ্ছাকৃতভাবে কাদরীকে ২৯ ফেব্রুয়ারি ফাঁসি দেওয়া হয়েছে; যাতে করে তার মৃত্যুবার্ষিকী প্রত্যেক বছরের পরিবর্তে চারবছরে একবার করা যায়।
২৭ মার্চ ২০১৬ খৃষ্টাব্দে ২৫ হাজার মানুষ রাওয়ালপিন্ডির লিয়াকত ন্যাশনাল বাঘে মিলিত হন। তাদের মধ্য থেকে ১০ হাজার মানুষ রাওয়ালপিণ্ডি থেকে ইসলামাবাদের রেড জোনের দিকে কাদরীর মৃত্যুর ৪০ দিন পরে চল্লিশা পালনের উদ্দেশ্যে যাত্রা শুরু করেন। বিক্ষোভকারীরা রাওয়ালপিন্ডি ইসলামাবাদ মেট্রোবাস একটি স্টেশন এবং সেখানে পার্ক করে রাখা কিছু গাড়ি জ্বালিয়ে দেয়। শহরের মধ্যে প্রধান প্রধান রাস্তা বন্ধ হয়ে যায়, বেতার ব্যবস্থা বন্ধ করা হয়। তারা পাকিস্তান সংসদের সম্মুখে বসে পরে এবং পাকিস্তান জুড়ে শরীয়া কায়েম না হওয়া অবধি সেস্থান থেকে নড়বে না বলে জানিয়ে দেয়। বিক্ষোভকারীদের সরিয়ে দেবার জন্য পাকিস্তান আর্মড ফোর্সকে তলব করা হয়। একইদিনে বিক্ষোভকারীরা কাদরীর ছবি বহন করে করাচি প্রেস ক্লাবে হামলা চালায় এবং তাদের কর্মকাণ্ড পুর্ণাঙ্গভাবে তুলে ধরা হচ্ছে না এপ্রশ্ন তুলে জাগ টিভির গাড়ি পুড়িয়ে ফেলে। সেদিনই লাহোরের গুলশান-ই-ইকবাল পার্কে একটি বোমা হামলায় ৬৯ জন মানুষ মৃত্যুবরণ করেন।
কাদরীর মৃত্যুদণ্ড পাকিস্তানি বেরেলভী এবং কিছু সুফীর সমাবেশের কেন্দ্রস্থলে পরিণত হয়। শতাধিক মানুষ প্রতিদিন তার কবরে যাওয়ায় তার কবর স্থান একটি তীর্থস্থানের রূপ লাভ করেছে।
স্থাপনা
২০১৪ সালে ইসলামাবাদে মুমতাজ কাদরীকে সম্মাননা হিসেবে তার নামে একটি বেরলভী মসজিদ নির্মাণ করা হয়। ২০১৪ সালেই তাতে এত বিপুল পরিমাণে জনসমাগম হতে থাকে যে, স্থান সংকুলান না হওয়ায় জায়গার পরিমাণ বৃদ্ধির জন্য অর্থ সংগ্রহ করা শুরু হয়।
মাগুরা ইউনিয়ন, পঞ্চগড় সদর
যোগাযোগ
মাগুরা ইউনিয়নে যোগাযোগের জন্য কাঁচা ও পাকা সড়কপথ এবং নয়নিবুরুজ রেলওয়ে স্টেশন নামে একটি রেলওয়ে স্টেশন আছে।
বিবি জামাল খাতুন
বিবি জামাল খাতুন (মৃত্যু ২ মে ১৬৪৭) একজন নারী সুফি সাধক ছিলেন যিনি সিন্ধু প্রদেশের সেহওয়ানে বাস করতেন।
জীবনী
বিবি জামাল খাতুনের জীবনী সম্পর্কে জানার একমাত্র মাধ্যম হল দারা শিকোহ কর্তৃক কাদেরিয়া তরিকার পীরদের নিয়ে রচিত সাকিনাত আল-আওলিয়া র দ্বিতীয় অধ্যায়,  যেটি লেখা হয়েছে বিবি জামাল খাতুনকে নিয়ে।
বিবি জামাল খাতুনের মা ছিলেন বিবি ফাতিমা, যিনি সুফি সাধক কাদি কাদানের (মৃত্যু: ১৫৫১) কন্যা। বিবি ফাতিমার স্বামী তার বিয়ের অল্প কিছুদিন পরেই মারা যান। ফলশ্রুতিতে তাকে তার সন্তানদের তার বাবার বাড়িতে মানুষ করতে হয়।
বিবি ফাতিমার প্রত্যেকটি সন্তানই সুফিবাদে আগ্রহী ছিলেন। তার ছেলে মিয়া মির সুফিবাদে জ্ঞানার্জনে সব ভাইবোনকে ছাড়িয়ে গিয়েছিলেন। মিয়া মির ১৬৩৫ সালে মৃত্যুবরণ করেছিলেন। বিবি জামিলা খাতুনের উপরে তার প্রভাব ছিল।
দারা শিকোহ বিবি জামাল খাতুনকে 'সে সময়ের রাবেয়া বসরী' বলে অভিহিত করেছেন এবং তিনি অনেক অলৌকিক ক্ষমতা দেখাতে পারতেন বলে অভিহিত করেছেন।
ব্যক্তিগত জীবন
বিবি জামাল খাতুন বিবাহবন্ধনে আবদ্ধ হয়েছিলেন। কিন্তু, তার কোন সন্তান ছিল না। বিয়ের ছয় বছর পর তিনি স্বামী থেকে আলাদা হয়ে একটি কক্ষে নিজেকে আবদ্ধ করেন। সেখানে তিনি ইবাদতে লিপ্ত থাকতেন, কঠোর তপস্যা করতেন। বিয়ের দশ বছর পর বিবাহ বিচ্ছেদের মাধ্যমে অথবা তার স্বামীর মৃত্যুর মাধ্যমে বিবি জামাল খাতুনের বৈবাহিক জীবনের ইতি ঘটে।
উইন্ডওয়ার্ড আইল্যান্ডস ক্রিকেট দল
উইন্ডওয়ার্ড আইল্যান্ডস ক্রিকেট দল (Windward Islands cricket team) উইন্ডওয়ার্ড আইল্যান্ডস ক্রিকেট কন্ট্রোল বোর্ডের সদস্যভূক্ত দেশগুলোর প্রতিনিধিত্বকারী দল। নাগিকো রিজিওন্যাল সুপার৫০ প্রতিযোগিতাসহ ওয়েস্ট ইন্ডিজ প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে উইন্ডওয়ার্ড আইল্যান্ডস ভলক্যানোস নামে খেলছে।
নিজস্ব দল রয়েছে এমন বার্বাডোস এবং ত্রিনিদাদ ও টোবাগো ব্যতীত ব্রিটিশ উইন্ডওয়ার্ড আইল্যান্ডস নামে পরিচিত অন্যান্য দ্বীপ এতে যুক্ত রয়েছে। এতে ডোমিনিকা অন্তর্ভুক্ত থাকলেও কৌশলগত কারণে লিওয়ার্ড আইল্যান্ডসের সাথে সম্পৃক্ত। ১৯৪০ সালে স্বাধীনতা লাভের পূর্ব-পর্যন্ত উইন্ডওয়ার্ড আইল্যান্ডস উপনিবেশের অংশ থাকলেও অদ্যাবধি একই ক্রিকেট সংস্থার আওতাধীন। ফলে, এতে ডোমিনিকা, গ্রেনাডা, সেন্ট লুসিয়া এবং সেন্ট ভিনসেন্ট ও গ্রেনাডাইন্স রয়েছে।
দলটি ক্যারিবীয় দ্বীপপুঞ্জের আন্তঃআঞ্চলিক ক্রিকেট প্রতিযোগিতায় অংশ নিচ্ছে। তন্মধ্যে, রিজিওন্যাল ফোর ডে কম্পিটিশন, রিজিওন্যাল সুপার৫০ প্রতিযোগিতাসহ আন্তর্জাতিক ক্রিকেটে অংশ নেয়ার উদ্দেশ্যে ওয়েস্ট ইন্ডিজ ক্রিকেট দলে তাদের সেরা খেলোয়াড়দেরকে যুক্ত করছে। তাসত্ত্বেও, ১৯৯৮ সালে মালয়েশিয়ায় অনুষ্ঠিত কমনওয়েলথ গেমসে গ্রেনাডা স্বতন্ত্রভাবে অংশ নেয়।
ইতিহাস
ওয়েস্ট ইন্ডিজের প্রথম-শ্রেণীর ক্রিকেটে অংশগ্রহণকারী ছয়টি দলের মধ্যে উইন্ডওয়ার্ড আইল্যান্ডস তুলনামূলকভাবে কম সফলতার স্বাক্ষর রেখেছে। প্রথম-শ্রেণীর শিরোপা বিজয়ে ব্যর্থ হয়েছে। ৩৭বার অংশ নিয়ে একদিনের শিরোপা বিজয় করেছে চারবার। ১৯৫৯-৬০ মৌসুমে সফররত ইংরেজ দলের বিপক্ষে দলটি প্রথমবারের মতো প্রথম-শ্রেণীর খেলায় অংশ নেয় ও দশ উইকেটে পরাজিত হয়। ১৯৮০-৮১ মৌসুমের পূর্ব-পর্যন্ত তারা মূলতঃ কম্বাইন্ড আইল্যান্ডসের অংশ হিসেবে খেলতো। তবে, ১৯৮১-৮২ মৌসুম থেকে পৃথকভাবে অংশ নিচ্ছে।
রেড স্ট্রাইপ বোল একদিনের প্রতিযোগিতায় কয়েকবার উইন্ডওয়ার্ড থেকে দুইটি দল অংশ নিয়েছে। ২০০১-০২ মৌসুমে নর্দার্ন উইন্ডওয়ার্ড আইল্যান্ডস ও সাউদার্ন উইন্ডওয়ার্ড আইল্যান্ডস নামে খেলে। অপরদিকে, ২০০২-০৩ মৌসুমে সেন্ট ভিনসেন্ট ও গ্রেনাডাইন্স এবং উইন্ডওয়ার্ড আইল্যান্ডস বাদ-বাকী একাদশ অংশ নেয়।
উল্লেখযোগ্য খেলোয়াড়
উইন্ডওয়ার্ড আইল্যান্ডসের প্রথিতযশা ক্রিকেটারদের তালিকা নিম্নরূপ:
মাঠ
নিম্নবর্ণিত মাঠে উইন্ডওয়ার্ড আইল্যান্ডস দল খেলছে: